CELEX: 62008TA0182
Language: et
Date: 2009-07-08 00:00:00
Title: Kohtuasi T-182/08: Esimese Astme Kohtu 8. juuli 2009 . aasta otsus –komisjon versus Atlantic Energy (Vahekohtuklausel — Spetsiaalse programmi raames üldistes huvides mittetuumaenergia valdkonnas sõlmitud rahalise abi leping — Lepingu mittetäitmine — Ettemaksuna tasutud summade tagastamine — Tasaarvestus — Tagaseljamenetlus)

29.8.2009   
            
            
               ET
            
            
               Euroopa Liidu Teataja
            
            
               C 205/35
            
         Esimese Astme Kohtu 8. juuli 2009. aasta otsus –komisjon versus Atlantic Energy
   (Kohtuasi T-182/08) (1)
   
   (Vahekohtuklausel - Spetsiaalse programmi raames üldistes huvides mittetuumaenergia valdkonnas sõlmitud rahalise abi leping - Lepingu mittetäitmine - Ettemaksuna tasutud summade tagastamine - Tasaarvestus - Tagaseljamenetlus)
   2009/C 205/63
   Kohtumenetluse keel: inglise
   
      Pooled
   
   
      Hageja: Euroopa Ühenduste Komisjon (esindajad: A.-M. Rouchaud-Joët ja S. Lejeune, hiljem A.-M. Rouchaud-Joët ja F. Mirza, keda abistas barrister M. Jarvis)
   
      Kostja: Atlantic Energy Ltd (Truro, Cornouailles, Ühendkuningriik)
   
      Kohtuasja ese
   
   Komisjoni poolt EÜ artikli 238 alusel esitatud hagi, milles palutakse kohustada kostjat maksma tagasi ühenduse poolt lepingu BU 183/95 UK/AT kohaselt ettemaksuna tasutud ettemaks koos intressiga.
   
      Resolutsioon
   
   
               1.
            
            
               Mõista Atlantic Energy LTd-lt Euroopa Ühenduste Komisjoni kasuks välja 226 010 eurot, millele lisandub lepingu BU 183/95 UK/AT üldsätete artiklis 23.1 ette nähtud intress esiteks ajavahemiku eest 1. juuni 1996 kuni 28. veebruar 2002 ja teiseks ajavahemiku eest 16. juuli 2002 kuni 31. mai 2008, ja millest arvatakse maha 3 610,33 eurot, kusjuures lõplikult tasumisele kuuluvale summale lisandub eespool viidatud punktis 23.1 ette nähtud intress ajavahemiku eest 1. juuni 2008 kuni võlgnevuse lõpliku tasumiseni.
            
         
               2.
            
            
               Mõista kohtukulud välja Atlantic Energy LTd-lt.
            
         
      (1)  ELT C 171, 5.7.2008.